జూహీ బబ్బర్

జూహీ బబ్బర్ భారతీయ చలనచిత్ర, టెలివిజన్ నటి. ఆమె నటిగా, దర్శకురాలిగా రంగస్థలానికి కూడా సహకరించింది. ఆమె బాలీవుడ్ ప్రముఖ నటుడు రాజ్ బబ్బర్, అతని మొదటి భార్య నాదిరా బబ్బర్ల కుమార్తె. భారతీయ టెలీవిజన్ నటుడు, యాంకర్ అనూప్ సోనీకి జూహీ బబ్బర్ రెండవ భార్య.

 వ్యక్తిగత జీవితం 
జూహీ బబ్బర్ మొదటి భర్త స్క్రీన్‌ప్లే రచయిత అయిన బిజోయ్ నంబియార్, వీరి వివాహం 2007 జూన్ 27న జరగగా. ఈ జంట జనవరి 2009లో విడాకులు తీసుకున్నారు. ఆ తర్వాత, ఆమె టీవీ నటుడు అనూప్ సోనీతో ప్రేమలో పడింది.

అయితే, గతంలోనే అనూప్ సోనీకి రీతూతో వివాహం అయి ఇద్దరు కుమార్తెలు ఉన్నారు. కాగా, వారు 2011 మార్చి 14న విడిపోయారు. ఆ తరువాత, జూహీ బబ్బర్ అనూప్ సోనీల రెండవ వివాహం జరిగింది. వీరికి 2012లో ఒక కుమారుడు జన్మించాడు.

 కెరీర్ 
ఆమె సోనూ నిగమ్ సరసన కాష్ ఆప్ హమారే హోతే సినిమాతో తొలిసారిగా నటించింది.Movies don't offer solutions to social problems: Raj Babbar  2005లో, ఆమె జిమ్మీ షెర్గిల్‌తో కలిసి యారా నాల్ బహరన్ అనే పంజాబీ సినిమా చేసింది. ఈ చిత్రం పంజాబ్‌లోనే కాక, ఓవర్సీస్ పంజాబీ ప్రేక్షకులను బాగా ఆకట్టుకుంది. ఆ తర్వాత, ఆమె మలయాళ నటుడు మోహన్‌లాల్‌తో మూకీ సినిమా చేసింది. 2006లో, ఆమె నటుడు సంజయ్ కపూర్, రితుపర్ణ సేన్‌గుప్తాతో కలిసి ఉన్స్ చిత్రంలో నటించింది. ఆమె తన తదుపరి చిత్రం ఇట్స్ మై లైఫ్‌లో సోనియా జైసింగ్ పాత్రలో నటులు హర్మాన్ బవేజా, జెనీలియా డిసౌజా, నానా పటేకర్ల సరసన చేసింది. 2009లో, షారుఖ్ ఖాన్ నిర్మించిన టీవీ కామెడీ ఘర్ కీ బాత్ హైలో ఆమె గృహిణి పాత్రను పోషించి అందరిని ఆకట్టుకుంది.

 మూలాలు 
వర్గం:భారతీయ సినిమా నటీమణులు
వర్గం:భారతీయ టెలివిజన్ నటీమణులు
వర్గం:హిందీ సినిమా నటీమణులు